স্থানীয় ইউনিয়ন পরিষদের (ইউপি) চেয়ারম্যানের কাছে সাঁকোটি পুননির্মাণের দাবি জানিয়েছেন এলাকাবাসী। ওই এলাকার মকবুল, নাসিম বেয়ারী, জাহিদুল ইসলাম বলেন, সাঁকোর পরিবর্তে পাকা সেতুর জন্য দীর্ঘদিন ধরেই দাবি জানিয়ে আসছেন তারা। কিন্তু তাতে প্রশাসনের কোনো নজর নেই। তারা আরও জানান, আমরা চাঁদা তুলে এলাকাবাসীর উদ্যোগে দীর্ঘদিন ধরে স্বেচ্ছা শ্রমের মাধ্যমে তৈরি করি ওই সাঁকো। তা দিয়েই উপজেলার নশরতপুর, চকগোবিন্দ, আলোকডিহি, ফতেজংপুর, উত্তর পলাশবাড়ী, খানসামা উপজেলার দুবলিয়া, গোয়ালডিহি, লালদিঘী, নীলফামারীর বড়ুয়াসহ ১০টি গ্রামের প্রায় ৫০ হাজার মানুষেনর যাতায়াতের একমাত্র পথ ছিল এ বাঁশের সাঁকো। কিন্তু কয়েক দিনের টানা বর্ষণ ও কালবৈশাখী ঝড়ে সাঁকোটি ভেঙে পড়েছে। এরপর থেকে প্রায় চার কিলোমিটার পথ ঘুরে চলাচল করছে মানুষ।